**[Uznesenie č.5/2011](http://www.rochovce.sk/uznesenie-c-52011/)**

Posted on [**15. november 2011**](http://www.rochovce.sk/uznesenie-c-52011/) by [**Obec Rochovce**](http://www.rochovce.sk/author/rochovce/)

Uznesenie č.5/2011

z riadneho zasadnutia obecného zastupiteľstva v Rochovciach, konaného dňa 07.11.2011.

**Obecné zastupiteľstvo:**

***A.BERIE NA VEDOMIE :***

1.Informáciu podanú starostom obce Ing. Stanislavom Levrincom ohľadne výsledkov oslovených  firiem na výber dodávateľa spílenia stromov na miestnom cintoríne nasledovne: Všetky firmy boli  oslovené telefonicky a zúčastnili sa obhliadky stromov na spílenie.

*Ondrejčík – spíli bez žeriava za drevnú hmotu všetky stromy – po oznámení mu*

*pilčík nešťastne spadol zo stromu v Betliari a  po 4 dňoch zomrel.*

*Ján Farkašovský, Rožňava – odmietol pílenie za drevnú hmotu.*

*Peter Korpa – Lesopartner s.r.o. – odmietol pílenie za drevnú hmotu  /nemá žeriav/ .*

*Jozef Horvát, Rožňava – odmietol pílenie za drevnú hmotu.*

*Martin Zubko – odmietol pílenie za drevnú hmotu.*

*Molčán Dobšiná – odmietol pre riziko na cintoríne.*

Hlasovanie : ZA – 5,  PROTI – 0,  ZDRŽALI SA – 0.

2.Informáciu podanú starostom obce Ing. Stanislavom Levrincom o spôsobenej škode na majetku obce Rochovce – strieška na vchode do obecného úradu, ktorú spôsobil šofér  Miroslav H., trvale bytom Liptovský Mikuláš, spoločnosti SOVA s.r.o. Čestne prehlásil, že si je vedomý škody, ktorú spôsobil dňa 18.08.2011 o 12.20 hod vo výške cca 100 Eur a vec bude riešiť cez  poisťovňu v termíne do 1 mesiaca. Do dnešného dňa sa menovaný s obcou nespojil ani spoločnosť MARTIN SOVA s.r.o. .Obecné zastupiteľstvo schvaľuje v tejto záležitosti sa listom obrátiť na firmu MARTIN SOVA, s.r.o. či nevedia vísť v ústrety  vo  vyriešení škody na obecnom majetku spôsobenú ich zamestnancom a ak nedôjde k úhrade škody, obec podá trestné  oznámenie na menovaného šoféra firmy MARTIN SOVA s.r.o za spôsobenú škodu na majetku obce.

*Hlasovanie : ZA – 5,  PROTI – 0,  ZDRŽALI SA – 0.*

***B.SCHVAĽUJE:***

1.Program rokovania obecného zastupiteľstva.

Hlasovanie : ZA – 5,  PROTI – 0,  ZDRŽALI SA – 0.

2. Zapisovateľ zápisnice je Jozefína Levrincová.

Overovatelia zápisnice sú Milan Lipták a Alexander Faško.

Hlasovanie : ZA – 5,  PROTI – 0,  ZDRŽALI SA – 0.

3.Podať trestné oznámenie na menovaného šoféra, ktorý spôsobil škodu na majetku obce – striešku pri vstupe do OcÚ, ak nedôjde k úhrade škody.

Hlasovanie : ZA – 5,  PROTI – 0,  ZDRŽALI SA – 0.

4.Zmenu rozpočtu  rozpočtovým opatrením č.11/2011 – 13/2011  uvedené v prílohách.

Hlasovanie : ZA – 5,  PROTI – 0,  ZDRŽALI SA – 0.

***C.DOPORUČUJE:***

1.Starostovi obce a zástupcovi Ev. Cirkvi v Rochovciach / farár Martin Dudáš / naďalej hľadať firmu na spílenie stromov na miestnom cintoríne tak, aby sa v čo najkratšom čase spílili. Uprednostniť pílenie stromov mimo hrobov a 1 strom medzi hrobami dá obec spíliť na vlastné náklady  vo  výške 180 Eur.

Hlasovanie : ZA – 5,  PROTI – 0,  ZDRŽALI SA – 0.

2.Starostovi obce vstúpiť do rokovania so starostami obcí Slavošovce, Štítnik, Ochtiná a Čierna Lehota ohľadne organizovania Vianočných pastorálou v obci Rochovce za spoločnej finančnej spoluúčasti, tak ako to bolo v roku 2010 v obci Štítnik.

Hlasovanie : ZA – 5,  PROTI – 0,  ZDRŽALI SA – 0.

***D.ZAMIETA:***

1.Ústnu žiadosť za odmeny pre Róberta Boldia a Ota Boldia za maľovanie chodby a kancelárie Obecného úradu.

Hlasovanie : ZA – 5,  PROTI – 0,  ZDRŽALI SA – 0.

Ing. Stanislav Levrinc

starosta obce